— 120 — 



wollen vor andern dedicieren vnd zuschreiben, sintemal ich als ein Kind der Fürstl. Pfaltz, 

 darinnen ich gezeuget, geboren vnd aufferzogen , vnd dann als ich zu meinen Jahren vnd 

 besten Alter kommen, der Churfürstl. vnd Fürstl. Pfaltz etlich und zwantzig Jahr under- 

 thänigster, vnderthäniger, vnschuldiger Diener gewesen, vnd auch noch biss an mein End zu 

 bleiben gedencke, mich zuvorderst gegen E. F. G-. Gr. G. vnd meinem geliebten Vatterland 

 vor so viel von derselben mir gnädigsten vnd G. Gr. erzeigten und bewiesenen Gnaden väter- 

 lichen Wolthaten vnderthänigst, vnderthänig danckbar und willfährig erzeigte, denen vor 

 allen andern vnderthänigste, vnderthänige vnd willfährige Danckbarkeit zu beweisen ich mich 

 biss an mein Ende schuldig erkenne. Vnd dass zum andern dieses mein Buch auch quali- 

 ficirte Schutzherrn überkäme, habe E. F. G. G. G. ich billich vor andern erwehlen sollen, 

 als die zu den Kräutern vnd allen andern einfachen Gewächsen neben ihren grosswichtigen 

 Geschafften sich bissweilen zu Erquickung, sonderlichen Anmuth tragen, sich damit zu be- 

 lustigen und ihre Kurtzweil darmit zu haben, wie dann die schöne Churfürstliche vnd Fürst- 

 liche Lustgärten, die mit allerhand schönen, lustigen, aussländischen Kräutern, Gewächsen 

 vnd köstlichen Früchten solches bezeugen, darinnen dann E. F. G. G. G. dem Exempel 

 vieler grossen Potentaten und Fürsten vnd Herren nachfolgen, vnd in deren Fussstapffen 

 tretten, dardurch sie dann auch nebeu andern Ritterlichen Fürstlichen Thaten vnd Tugenden 

 ein ewiges vnd vnsterbliches Lob bey den Nackkominenen behalten werden, dann es grossen 

 Fürsten vnd Herren wol ansteht, vnd nicht allein ein Fürstliche Tugend ist, sondern es er- 

 fordert auch ihr Ampt dasselbig, sich solches Göttlichen Handels der Erkandtnuss der 

 Kräuter anzunemmen, sintemal sie dieselben von wegen des grossen Vnkostens viel besser 

 vnd leichter auss frembden Nationen zuwegen bringen können, als andere gemeine Leuth je. 

 Dieweil nun gnädigster Fürst vnd Herr, auch gnädige Fürsten vnd Herrn, ich von 

 Jugend auff mich in der Erkandtnuss der Kräuter vnd Gewächs geübet, grosse Mühe, Fleiss 

 vnd Vncosten daran biss in die 36. Jahr gewendet, hat weyland der Hochwürdig löbliche 

 Fürst und Herr, Herr Marquard Bischoff zu Speyer, mein auch gnädigster Fürst und Herr 

 hochseliger Gedächtnuss, dessen vnschuldiger Medicus ich in die 18. Jahr lang von Hauss 

 auss mit der Churf. gnädigen Bewilligung gewesen, bey mir embsig angehalten, dass ich 

 doch dem gemeinen Vatterlandt zu gutem meine Collectanea sampt den Experimentis von 

 den Kräutern vnd Gewächsen in ein Ordnung verzeichnen vnd in Druck aussgehen lassen 

 wolt, mit deren gnädigen Vertröstung (weil ich mich der Unvermüglichkeit beklaget, vnd 

 wie ich allbereit schon etlich hundert Gulden daran gewendet, vnd weiter nicht allein zu 

 thun vermöchte) dass ihr F. G. mir die Hand bieten, vnd gnädige Beförderung thun wolten, 

 dass mein Arbeit ans Liecht kommen möchte, vnd wolten ihr F. G. allen Vnkosten, was auff 

 das abreissen der Kräuter, schneiden der Stöcklein vnd Druckerlohn gehn wurde, erlegen, 

 biss das Werck gar fertig wurde, solte ich alsdann, so die Exeruplaria verkaufft wurden, 

 von dem erlössten Geldt allwegen etwas zu abschlag der aussgelegten Summa wider in ihr 

 F. G. Landschreiberey erlegen, vnd solte damit nicht ubereylet werden, zudem wolten ihr 

 F. G. mir, wie sie mir dann hiebevor verheissen, neben Entrichtung meiner Besoldung ein 

 stattliche Verehrung von wegen meines Fleiss vnd trewen Diensts thun, dass ich vnd die 

 meinen solches uns zu erfrewen betten, wie dann Ihre F. G. Weyland dem Durchleuchtigsten 

 Hochgebornen Cburfürsten meinem gnädigsten Herren Friderico III. E. F. G. G. G. Herren 

 Vatter, Herren Altvatter vnd Herren Vettern zu Friderichs Bühel solches auch auss beweg- 

 lichen Vrsachen vermeldet betten, auff welches gnädiges zumuthen ich ein Hertz fasset, vnd 

 desto mehr Werckleut bestellet, dieses Werck zu fürdern, da ich aber kaum ein halb Jahr 

 so ernstlich am Werck wäre, wurden Seine F. G. auss diesem Jammerthal von dem lieben 

 Gott in sein Reich abgefordert. Dieweil ich nun das Werck angefangen, kondte ich es 



